《偶山》
明代·陈万言

閒去看云碧海东，蓬瀛端在海门中。波涛萦绕双山出，草树交门一径通。

崖冷石侵芦渚月，浪摇香落橘洲风。楚天归客鬓垂白，疑是酿泉来钓翁。

作者简介：（?—1535）明大名府大名人。世宗孝洁皇后父。诸生。嘉靖元年授鸿胪寺卿，改都督同知。封泰和伯。乞武清、东安地各千顷为庄田。给事中张汉卿谏阻，不纳。竟给以八百顷。及皇后崩，万言亦绌。